ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ଆଜି ଅଦିତି ମହିଳା ଚାରିଟେବଲ ଟ୍ରଷ୍ଟ ତରଫରୁ ୱାର୍ଡ ନମ୍ବର - ୨୯ ର ଏମ ଆଇ କ୍ଳବ ଠାରେ ନନ୍ଦ ଉତ୍ସବ ପାଳିତ ହୋଇଯାଇଛି ।
ଏହି ଅବସରରେ ପିଲାମାନଙ୍କ ମଧ୍ୟରେ ନାଚ, ଗୀତ ଓ ଝୋଟି ପ୍ରତିଯୋଗିତା କରାଯାଇଥିଲା ।
ଏଥିରେ ବିଧାୟକ ଅନନ୍ତ ନାରାୟଣ ଜେନା ମୁଖ୍ୟ ଅତିଥି, ୱାର୍ଡର ପୂର୍ବତନ ବରିଷ୍ଠ କର୍ପୋରେଟର ଶେଖ ନିଜାମ ଉଦ୍ଧିନ ଅତିଥିଭାବେ ଯୋଗ ଦେଇଥିଲେ ।
ଏହି ପ୍ରତିଯୋଗିତାରେ ସମାଜସେବୀ ଅନୁରାଧା ଦାଶ, ସମାଜସେବି ଇତିଶ୍ରୀ ଦିକ୍ଷିତ ବିଚାରକ ଭାବେ ଯୋଗଦେଇଥିଲେ ।
ଏଥିରେ ୱାର୍ଡର ସମସ୍ତ ଅଙ୍ଗନବାଡି ଦିଦି ଆଶା ଦିଦି ସ୍ୱାସ୍ଥ୍ୟ କର୍ମୀ ଓ ସମସ୍ତ ମହିଳା ଆରୋଗ୍ୟ ସମିତିର ମେମ୍ବର ମାନେ ସହଯୋଗ କରିଥିଲେ ।
ପ୍ରତିଯୋଗିତା ଶେଷରେ ବିଧାୟକ ଅନନ୍ତ ନାରାୟଣ ଜେନା ପିଲାମାନଙ୍କୁ ପୁରସ୍କୃତ କରିଥିଲେ ।
ଏହି କାଯ୍ୟକ୍ରମଟିକୁ ଟ୍ରଷ୍ଟର ଚୟାରମ୍ୟାନ ସ୍ବର୍ଣ୍ଣଲତା ପଣ୍ଡା ଆୟୋଜନ କରିଥିଲେ । ସଦସ୍ୟା ସ୍ମରଣିକା ଦାଶ ପରିଚାଳନା କରିଥିଲେ ।
ଟ୍ରଷ୍ଟର ସମସ୍ତ ସଦସ୍ୟ ଏହାକୁ ସୁଚାରୁରୂପେ ସମ୍ପାଦନ କରିଥିଲେ ।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ରାଜ୍ୟର ଅଗ୍ରଣୀ ସାଂସ୍କୃତିକ ଅନୁଷ୍ଠାନ ଅରବିନ୍ଦ ମୁଦୁଲି ଫାଉଣ୍ଡେସନ ଆନୁକୂଲ୍ୟରେ ବିଶିଷ୍ଟ ଭଜନ କଣ୍ଠଶିଳ୍ପୀ ସ୍ୱରାରବିନ୍ଦ ଅରବିନ୍ଦ ମୁଦୁଲିଙ୍କ ୫୯ତମ ଜୟନ୍ତୀ ନଭସଂଚ୍ଚରୀ ସଂଯୋଗରେ ପାଳିତ ହୋଇଯାଇଛି ।
ପବିତ୍ର ଜନ୍ମାଷ୍ଟମୀର ଶୁଭସଂଧ୍ୟାରେ ସ୍ୱରାରବିନ୍ଦଙ୍କ ସ୍ମୃତିରେ ପ୍ରଦୀପ ପ୍ରଜ୍ୱଳନ କରି କାର୍ଯ୍ୟକ୍ରମର ଉଦ୍ଘାଟନ କରିଥିଲେ ବରିଷ୍ଠ ସାମ୍ବାଦିକ ତଥା ସଂସ୍କୃତି ପ୍ରବକ୍ତା ପ୍ରଦ୍ୟୁମ୍ନ ଶତପଥି ।
ଏହା ପରେ ପରେ ଫାଉଣ୍ଡେସନ ଅଧ୍ୟକ୍ଷ ଶ୍ରୀଯୁକ୍ତ ଶତପଥିଙ୍କ ସଭାପତିତ୍ୱରେ ପୁର୍ବତନ କେନ୍ଦ୍ରମନ୍ତ୍ରୀ ତଥା ନୀଳଗିରି ସାଂସଦ ପ୍ରତାପ ଚନ୍ଦ୍ର ଷଡ଼ଙ୍ଗୀ, ପୁର୍ବତନ ସାଂସଦ ଡ଼ ପ୍ରଶନ୍ନ ପାଟ୍ଟଶାଣୀ, ସଂସ୍କୃତି ବିଶାରଦ ପଦ୍ମଶ୍ରୀ ଡ଼ ରଜତ କୁମାର କର, ବରିଷ୍ଠ ପ୍ରଶାସକ ଡ଼ ଅରବିନ୍ଦ ପାଢୀ, କବି ଏବଂ ପ୍ରଶାସକ ଶରତ ଦାଶ, ବରିଷ୍ଠ ବିଧାୟକ ତଥା ସମ୍ବାଦ ଗୃପ୍ ଅଧ୍ୟକ୍ଷ ଡ଼ ସୌମ୍ୟରଂଜନ ପଟ୍ଟନାୟକ, ବିଜେପି ରାଷ୍ଟ୍ରିୟ ମୁଖପାତ୍ର ଡ଼ ସମ୍ବିତ ପାତ୍ର ପ୍ରଭୃତି ସ୍ୱରାରବିନ୍ଦଙ୍କ ଜୀବନୀ ଉପରେ ଆଲୋକ ପାତ କରି ତାଙ୍କ ସଂଗୀତ-ସମର୍ପଣ ଚେତନାକୁ ସ୍ମରଣ କରିଥିଲେ ।
ପରେ ପରେ କଣ୍ଠଶିଳ୍ପୀ ସଙ୍ଗୀତା ମୁଦୁଲି, ସୁଧାଂଶୁ ଶେଖର ମହାପାତ୍ର, ପୂର୍ଣ୍ଣଚନ୍ଦ୍ର ସାହୁ ଓ ଆଶ୍ରୀତା ଚୌଧୁରୀ ଅଭୁଲା ଅରବିନ୍ଦ ସଂଗୀତ ପରିବେଷଣ କରିଥିଲେ ।
ବିଶ୍ୱର ବିଭିନ୍ନ ରାଷ୍ଟ୍ରରୁ ପ୍ରବାସୀ ଓଡ଼ିଆ ମାନେ ସ୍ୱରାରବିନ୍ଦ ସଂଧ୍ୟାରେ ସଂଯୁକ୍ତ ହୋଇଥିଲେ ।
ବାହାରିନ୍ ଓଡ଼ିଆ ସମାଜ ପ୍ରତିଷ୍ଠାତା ଡ଼ ଅରୁଣ ପ୍ରହରାଜ, ଓରିଓଜ୍ ଓଡ଼ିଆ ସଭାପତି ଡ଼ ନଳିନୀ ପତି, ଇଂଲଣ୍ଡ ଓଡ଼ିଆ ସମାଜ ସାଧାରଣ ସମ୍ପାଦକ ଶିବ ରଂଜନ ବିଶ୍ୱାଳ, ସଭ୍ୟା ଜୟଶ୍ରୀ ନନ୍ଦ, ସୁସ୍ମିତା ରାଜହଂସ, ଆମେରିକାରୁ ଅକ୍ଷୟ ମହାନ୍ତି ଓ ନିଲ୍ ବିଶୋଇ, ନୁ୍ୟଜିଲାଣ୍ଡରୁ ପ୍ରେମ ନେପାକ, କାନାଡ଼ା ଓଡ଼ିଆ ଆସୋସିଏସନ୍ ପ୍ରେସିଡେଂଟ ଡ଼ ସୁନନ୍ଦା ମିଶ୍ର ପଣ୍ଡା ଓ ପଣ୍ଡିତ ହୃଷିକେଶ ରଥ ଆଦି ସ୍ୱରାରବିନ୍ଦଙ୍କ ସ୍ମୃତି ଚାରଣ କରିଥିଲେ ।
ଡ଼ ମୃତୁ୍ୟଂଜୟ ରଥ ଓ ଲିଭିଙ୍ଗ୍ ବ୍ଳିସ୍ ପ୍ରତିଷ୍ଠାତା ଶ୍ରୀ ତରୁଣ ଅଗସ୍ତି କାର୍ଯ୍ୟକ୍ରମ ସଂଚାଳନ କରିଥିବାବେଳେ କଣ୍ଠଶିଳ୍ପୀ ମାନଙ୍କୁ ତବଲାରେ ଜଗବନ୍ଧୁ ମୁଦୁଲି, ସିନ୍ଥେସାଇଜରରେ ମଧୁସୁଦନ ରଥ, ଢୋଲକ ବାଦ୍ୟରେ ମଳୟ ଦାସ ଓ ଅକ୍ଟାପ୍ୟାଡ଼ରେ ଦେବଜ୍ୟୋତି ପାଢି ସହଯୋଗ କରିଥିଲେ ।
କାର୍ଯ୍ୟକ୍ରମରେ ଧନ୍ୟବାଦ ଅର୍ପଣ କରିଥିଲେ ଫାଉଣ୍ଡେସନ ମ୍ୟାନେଜିଂ ଟ୍ରଷ୍ଟି କୃପାସିନ୍ଧୁ ମୁଦୁଲି ।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ଶହୀଦ ସ୍ପୋର୍ଟିଂ ପଡିଆ ଶହୀଦନଗର ଠାରେ ଯୁଗଳ କିଶୋର ମହାପାତ୍ରଙ୍କ ଅଧ୍ୟକ୍ଷତାରେ ଏକ ବୈଠକ ଅନୁଷ୍ଠିତ ହୋଇଥିଲା ।
ପ୍ରଥମେ ସହିଦନଗରର ଉନ୍ନତି ନିମନ୍ତେ ବିଭିନ୍ନ ପ୍ରକାରର ପଦକ୍ଷେପ ବିଗତ ଦିନରେ ପ୍ରମୁଖ ଅନୁଷ୍ଠାନ ଗୁଡ଼ିକ ନେଇଥିବାରୁ ସେମାନଙ୍କୁ ଧନ୍ୟବାଦ ଦିଆ ଯାଇଥିଲା ।
ପ୍ରଥମ ପର୍ଯ୍ୟାୟରେ ଡେଙ୍ଗୁ ରୋଗ ଅଧିକାଂଶ ବାସିନ୍ଦା ମାନଙ୍କୁ ହେଉଥିବାରୁ, ବିଗତ ଦିନରେ ଡେଙ୍ଗୁ ରୋଗ ରୋକିବା ନିମନ୍ତେ ଯେଉଁ ପଦକ୍ଷେପ ନିଆଯାଉଥିଲା, କିମ୍ବା କିଛି ନୂଆ ପଦ୍ଧତି ଦ୍ବାରା ଏହା ରୋକିବାକୁ ପଦକ୍ଷେପ ନେବାକୁ ପ୍ରଶାସନ କୁ ଅନୁରୋଧ କରାଯିବାକୁ ସ୍ଥିର କରାଗଲା ।
ବିଗତ ଦିନର କରୋନା ମହାମାରୀ ସମୟରେ ଅସୁବିଧା କୁ ମାନେ ପକାଇ "ମିଶନ ଅମ୍ଳଜାନ" ନାମକ ଏକ ପଦକ୍ଷେପ ଗ୍ରହଣ କରାଯିବାକୁ ସ୍ତିର କରାଗଲା ।
ଶହୀଦନଗରର ପ୍ରତେକ ବାସିନ୍ଦା ମାନେ ସେମାନଙ୍କ ଘର ପାଖରେ ଅତି କମରେ ଗୋଟିଏ ଗଛ ଲଗାଇ, ତାକୁ ବଞ୍ଚାଇବା ନିମନ୍ତେ ଚେଷ୍ଟା କରିବେ, ଏହି କାର୍ଯ୍ୟକ୍ରମର ସଫଳ ରୂପାୟନ ନିମନ୍ତେ ପ୍ରତି ବର୍ଷ ସମୀକ୍ଷା କରାଯାଇ, ବାସିନ୍ଦା ମାନଙ୍କୁ ସମ୍ୱରଦ୍ଦିତ କରିବାକୁ ପ୍ରସ୍ତାବ ଗ୍ରହଣ କରାଗଲା ।
ଅଧ୍ୟକ୍ଷ ଶ୍ରୀ ମହାପାତ୍ର ଏହି କାର୍ଯ୍ୟକ୍ରମର ଶୁଭାରମ୍ଭ, ଖେଳ ପଡିଆ କଡରେ ଗଛ ଲଗାଇ ଆରମ୍ଭ କରିଥିଲେ ।
ଶହୀଦନଗର ଜୋନାଲ ହସ୍ପିଟାଲର ବିଭିନ୍ନ ଅସୁବିଧା ବିଷୟରେ ଆଲୋଚନା କରାଯାଇ ଠିକ ଭାବେ ପରିଚାଳନା ହେବା ନିମନ୍ତେ ବିଭିନ୍ନ ପଦକ୍ଷେପ ନେବାକୁ ପ୍ରଶାସନ କୁ ଚିଠି ଲେଖି ଜଣାଇବାକୁ ପ୍ରସ୍ତାବ ଗ୍ରହଣ କରାଗଲା ।
ପରବର୍ତୀ ସମୟରେ ସହିଦନଗର କୁ ସଫା , ସୁନ୍ଦର ରଖିବା ଓ ସୁରେଜ ବିବ୍ୟସ୍ତା କୁ ସୁଧାରିବା ନିମନ୍ତେ ଚେଷ୍ଟା କରାଯିବା କୁ ନିଷ୍ପତି ନିଆଯାଇଥିଲା ।
ପାଣି ଓ ଇଲେକ୍ଟ୍ରିକାଲ ରସିଦରେ ବାସିନ୍ଦା ମାନେ ବହୁ ଅସୁବିଧାର ସମ୍ମୁଖୀନ ହେଉଥିବା ଅଭିଯୋଗ ଆସିଥିଲା, ଏହି ବିଷୟରେ ଦାୟିତ୍ୱରେ ଥିବା ଅଧିକାରୀମାନଙ୍କ ଶହ ଆଲୋଚନା କରାଯିବା କୁ ସ୍ଥିର ହେଲା ।
ସହିଦନଗରରେ ଥିବା ସମସ୍ତ ଅନୁଷ୍ଠାନ ଓ ବାସିନ୍ଦା ମାନଙ୍କର ସହଯୋଗରେ ଉନ୍ନତି ମୂଳକ କାର୍ଯ୍ୟକ୍ରମ ଗୁଡ଼ିକୁ କରାଯିବା ନିମନ୍ତେ ଚେଷ୍ଟା କରାଯିବ ବୋଲି ପ୍ରକାଶ କରିଥିଲେ ।
ଶେଷରେ ସଭାପତିଙ୍କୁ ଧନ୍ୟବାଦ ଅର୍ପଣ କରାଯାଇ ସଭା ସାଙ୍ଗ କରାଯାଇଥିଲା।
କାର୍ଯ୍ୟକ୍ରମରେ ସମସ୍ତ ସଦସ୍ୟ ଉପସ୍ଥିତ ରହିଥିଲେ । ଏହି କାର୍ଯ୍ୟକ୍ରମକୁ ପରିଚାଳନା କରିଥିଲେ ଅନୁଷ୍ଠାନ ର ସମ୍ପାଦକ ନାରାୟଣ ମହାପାତ୍ର ।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ପବିତ୍ର ନନ୍ଦଉତ୍ସବ ଅବସରରେ ପୁରୁଣା ଭୁବନେଶ୍ୱର ସାର୍ବଜନୀନ ଦୁର୍ଗାପୂଜା କମିଟି, ହାଟସାହିର ଶାରଦୀୟ ଦୁର୍ଗାପୂଜା ନିମନ୍ତେ ମାଟି ଅନୁକୂଳ କରାଯାଇଛି।
କୋଭିଡ କଟକଣା ମଧ୍ୟରେ କେବଳ ଘଣ୍ଟ ଓ ଶଙ୍ଖ ଧ୍ୱନି ସହ ଏକ ନିରାଡ଼ମ୍ବର ଶୋଭାଯାତ୍ରାରେ କମିଟିର ସଭାପତି ଶ୍ରୀ ପ୍ରସନ୍ନ ରଥ, ସମ୍ପାଦକ ଶ୍ରୀ ରାଜେନ୍ଦ୍ର ସମର୍ଥା, ପୂଜାର କର୍ତ୍ତା, ପୂଜକ, ବାରିକ ଓ ସାହିର ମୁରବିମାନେ ଅପରାହ୍ନ ଚାରିଟା ସମୟରେ ଦୟାନଦୀ ପଠାକୁ ଯାଇ ଏହାକୁ ସମ୍ପାଦନା କରିଛନ୍ତି।
ହାଟସାହିର ଏହି ମାଟି ଅନୁକୂଳ ଅବସରରେ ଶ୍ରୀ ହରିହର ସମର୍ଥା, ଶ୍ରୀ ସୁକାନ୍ତ ମହାପାତ୍ର, ଶ୍ରୀ ଗୌରପ୍ରସାଦ ମହାନ୍ତି, ଶ୍ରୀ କାଳନ୍ଦୀ ମହାରଣା, ଶ୍ରୀ ରାଜେଶ ମହାପାତ୍ର, ଶ୍ରୀ ବିଜୟ ମହାପାତ୍ର, ଶ୍ରୀ ବିକାଶ ସାହୁ ଓ ସୁଶାନ୍ତ ସାହୁ ଆଦି ସାହିମୁରବିମାନେ ଏହାକୁ ସହଯୋଗ କରିଥିଲେ ଓ ଦୁର୍ଗାପୂଜାରେ କୋଭିଡ କଟକଣାକୁ ପ୍ରାଧାନ୍ୟ ଦିଆଯିବାକୁ ନିଷ୍ପତି ନେଇଛନ୍ତି।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲୱାୟାର): କନ୍ଧମାଳ ସାଂସଦ ତଥା କିଟ-କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କ ଦିନିକିଆ କେନ୍ଦୁଝର ଓ ମୟୂରଭଞ୍ଜ ଗସ୍ତ ଅବସରରେ ମୟୂରଭଞ୍ଜର ଦିବ୍ୟାଙ୍ଗ ଛାତ୍ରୀ ସୁଭଦ୍ରା ଗୁମଜିରାଙ୍କୁ ଭେଟି ହ୍ୱିଲ ଚେୟାର ପ୍ରଦାନ କରିଥିଲେ ।
ସେହିପରି ସୁଭଦ୍ରାଙ୍କ ଭାଇ ଏବେ ପଂଚମ ଶ୍ରେଣୀରେ ପଢୁଥିବାରୁ ତାଙ୍କୁ କିସ୍ରେ ପଢିବାକୁ ସୁଯୋଗ ଦିଆଯିବ ବୋଲି ସାମନ୍ତ ପ୍ରତିଶ୍ରୁତି ଦେଇଥିଲେ ।
ସେମାନଙ୍କ ରହିବା ପାଇଁ ସରକାରୀ ଯୋଜନାରେ ଏକ ଘର ମଞ୍ଜୁର କରିବା ପାଇଁ ସାଂସଦ ସାମନ୍ତ ସ୍ଥାନୀୟ ଉପଜିଲ୍ଲାପାଳଙ୍କୁ ଅନୁରୋଧ କରିଛନ୍ତି ।
ଏହାସହିତ ସାଂସଦ ସାଙ୍ଗରେ ନେଇ ଯାଇଥିବା ଚାଉଳ, ଡାଲି, ବିସ୍କୁଟ ଆଦି ଶୁଖିଲା ଖାଦ୍ୟ ସୁଭଦ୍ରାଙ୍କ ମାଆଙ୍କୁ ପ୍ରଦାନ କରିଥିଲେ ।
ଉଲ୍ଲେଖଯୋଗ୍ୟ, ମୟୂରଭଞ୍ଜ ଜିଲ୍ଲା ଶୁକୃଳି ବ୍ଲକ ତେରଂଟା ଗାଁର ସୁଭଦ୍ରାଙ୍କ ବାପା ଜୟରାମ ଗୁମଜିରାଙ୍କ କିଛି ବର୍ଷ ତଳେ ମୃତ୍ୟୁ ହୋଇଥିବା ବେଳେ ମାଆ ସୁକାନ୍ତି ମୂଲ ଲାଗି ପରିବାର ପ୍ରତିପୋଷଣ କରୁଥିଲେ ।
ଏହି ଖବର କଳିଙ୍ଗ ଟିଭିରେ ପ୍ରସାରଣ ହେବା ପରେ ସାଂସଦଙ୍କ ଦୃଷ୍ଟିଗୋଚର ହୋଇଥିଲା ।
ସାଂସଦଙ୍କ କାର୍ଯ୍ୟାଳୟ ପକ୍ଷରୁ ସୁଭଦ୍ରାଙ୍କ ସହ ଯୋଗାଯୋଗ କରି କିସ୍ ଫାଉଣ୍ଡେସନ ପକ୍ଷରୁ ମାସକୁ ୨ ହଜାର ଟଙ୍କା ଲେଖାଏଁ ପ୍ରଦାନ କରିବାର ବନେ୍ଦାବସ୍ତ କରିଥିଲେ ।
ଏହାସହିତ କିସ୍ ଫାଉଣ୍ଡେସନ ତାଙ୍କ ଉଚ୍ଚ ଶିକ୍ଷାର ସମସ୍ତ ଭାର ବହନ କରିବ ବୋଲି ପ୍ରତିଶ୍ରୁତି ଦେଇଥିଲେ ।
ସାଂସଦଙ୍କ ଏହି ଗସ୍ତ ବେଳେ ଉପଜିଲ୍ଲାପାଳ ଡ ରଜନୀକାନ୍ତ ବିଶ୍ୱାଳ, ବିଡିଓ, ତହସିଲଦାର ପ୍ରମୁଖ ଉପସ୍ଥିତ ଥିଲେ ।
ଏହି ସହାୟତା ପାଇଁ ସୁଭଦ୍ରା ଓ ତାଙ୍କ ମା କିସ୍ ଫାଉଣ୍ଡେସନ ଓ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କୁ କୃତଜ୍ଞତା ଜଣାଇଥିବା ବେଳେ ସ୍ଥାନୀୟ ବାସିନ୍ଦାମାନେ ସାଂସଦଙ୍କ ଏହି ପଦକ୍ଷେପକୁ ବେଶ ପ୍ରଶଂସା କରିଛନ୍ତି ।
ନୂଆଦିଲ୍ଲୀ, ୩୧ ଅଗଷ୍ଟ (ଲୋକାଲ ୱାୟାର୍): ଖ୍ୟାତନାମା ଚଳଚିତ୍ର ନିର୍ମାତା ନୀଳମାଧବ ପା ଆଇ ଆମ୍ କଲାମ୍ ଶିଶୁ ଚଳଚିତ୍ରରୁ ପ୍ରସିଦ୍ଧି ହାସଲ କରିଥିଲେ ।
ତାଙ୍କର କାର୍ଯ୍ୟ ସମାନ ରୂପେ ପରିବେଶ ଓ ଶିଶୁମାନଙ୍କ ସମସ୍ୟା କେନ୍ଦ୍ରିତ ଥିଲା ।
ସେ ନିଜର ଆଉ ଏକ ପ୍ରକଳ୍ପକୁ ନେଇ ଉାହିତ ଅଛନ୍ତି ଯେଉଁଥିରେ ଜଣେ ଶିଶୁଙ୍କୁ ମୁଖ୍ୟ ଚରିତ୍ରରେ ଦେଖିବାକୁ ମିଳିବ ।
ଏଭଳି କାହାଣୀ ଉପରେ ନିଜର ରୁଚି ପ୍ରସଙ୍ଗରେ ସେ କହିଛନ୍ତି, ଭାରତ ହେଉଛି ଏକ ରାଷ୍ଟ୍ର ଯେଉଁଠାରେ ପିଲାମାନଙ୍କ ସଂଖ୍ୟା ୨୮.୬% ରହିଛି , ତଥାପି ଆମ ପାଖରେ ଶିଶୁ କୈନ୍ଦ୍ରିକ କିମ୍ବା ସେମାନଙ୍କ ସମସ୍ୟାଗୁଡିକ ଉପରେ ଆଲୋକପାତ କରୁଥିବା ଖୁବ୍ କମ୍ ଚଳଚିତ୍ର ରହିଛି ।
ଏହି ଚଳଚିତ୍ରରେ ର୍ନିେଶକ ଅନୁଜ ତ୍ୟାଗି ଡେବୁ୍ୟ କରିବେ ଏବଂ ତାଙ୍କର ଏହି ଚଳଚିତ୍ର ବିଶ୍ୱ ଜଣେ ଅନ୍ଧ ବାଳକଙ୍କ ଜୀବନ ଓ ସେ କିଭଳି ଚିଲିକା ହ୍ରଦ କୂଳରେ ଥିବା ଏକ ଗ୍ରାମର ହିରୋ ହୋଇପାରୁଛନ୍ତି, ତାହା ଉପରେ ପର୍ଯ୍ୟବେସିତ ।
ଏହି ଚଳଚିତ୍ରରେ ଲୋକପ୍ରିୟ ଅଭିନେତା ବିନୟ ପାଠକ୍, ଯଗ୍ୟ ଭାସିନ୍, ସାରିବ୍ ହାସ୍ମି (ଫ୍ୟାମିଲି ମ୍ୟାନ୍ ଫେମ୍) ଓ ଜାତୀୟ ପୁରସ୍କାର ବିଜେତା ଅଭିନେତ୍ରୀ ଉଷା ଯାଦବ ପ୍ରମୁଖ ଭୂମିକାରେ ନଜର ଆସିବେ ।
ବିଶ୍ୱ ଚଳଚିତ୍ରକୁ ଲକ୍ଡାଉନ୍ ଆରମ୍ଭ ହେବା ପୂର୍ବରୁ ସର୍ମ୍ପୂ ରୂପେ ଓଡିଶାର ସୌନ୍ଦର୍ଯ୍ୟତା ମଧ୍ୟରେ ସୁଟ୍ କରାଯାଇଛି ।
ବିଶ୍ୱ ଚଳଚିତ୍ରରେ ଚିଲିକା ହ୍ରଦ, ଭୁବନେଶ୍ୱର ଓ ପୁରୀର ସୌନ୍ଦର୍ଯ୍ୟକୁ ପ୍ରଦର୍ଶିତ କରାଯାଇଛି ଏବଂ ଏହି ଚଳଚିତ୍ର ପ୍ରତିଷ୍ଠିତ ବଷ୍ଟର୍ ଫିଲ୍ମ ଫେଷ୍ଟିଭାଲ (କୋପେନ୍ହାଗେନ୍, ଡେନ୍ମାର୍କ) ଏବଂ ଡାଏଟିଆଟୋ ଚିଲ୍ଡ୍ରେନ୍ ଫିଲ୍ମ ଫେଷ୍ଟିଭାଲରେ ପ୍ରଦର୍ଶିତ ହେବା ପାଇଁ ପ୍ରସ୍ତୁତ ରହିଛି ।
ଏସମ୍ପର୍କରେ ନୀଳମାଧବ କହିଛନ୍ତି, ପିଲାମାନଙ୍କ ପ୍ରସଙ୍ଗ ଉପରେ ଚଳଚିତ୍ର ସବୁବେଳେ ତାଙ୍କ କ୍ୟାରିୟରର ସବୁଠାରୁ ଗୁରୁତ୍ୱର୍ପୂ ଅଂଶ ଭାବେ ରହିଆସିଛି କାରଣ ସେ ଆଇ ଆମ୍ କଲାମ୍, ଜଲ୍ପରୀ ଓ ହାଲ୍କା ଭଳି ଫିଲ୍ମରୁ କ୍ୟାରିୟର ଆରମ୍ଭ କରିଥିଲେ ।
ନିଜର ଡେବୁ୍ୟ ଫିଲ୍ମ ସମ୍ପର୍କରେ ର୍ନିେଶକ ଅନୁଜ ତ୍ୟାଗି କହିଛନ୍ତି, ବିଶ୍ୱ ହେଉଛି ଏକ ଛୋଟ ବାଳକର କାହାଣୀ ଯିଏକି ହେଉଛନ୍ତି ଅନ୍ଧ କିନ୍ତୁ ତଥାପି ସେ ଜଣେ ହିରୋ ହୋଇପାରୁଛନ୍ତି ।
ଏହି ବିଷୟବସ୍ତୁ ଖୁବ୍ ନୂଆ ହୋଇଥିବା ବେଳେ ଆମେ ସୁଟିଙ୍ଗ୍ କରିଥିବା ସ୍ଥାନଗୁଡିକ ମଧ୍ୟ ଖୁବ୍ ସୁନ୍ଦର ରହିଛି ।
ଆମେ ଭାଗ୍ୟଶାଳୀ ଯେ, ଆମେ ଲକ୍ଡାଉନ୍ର ଠିକ୍ ଦିନକ ପୂର୍ବରୁ ଆମର ପ୍ରକଳ୍ପ ଶେଷ କରିପାରିଥିଲୁ ।
ଏହି ଫିଲ୍ମ ବଷ୍ଟର ଫିଲ୍ମ ଫେଷ୍ଟିଭାଲ ପାଇଁ ଚୟନ ହୋଇଥିବାରୁ ମୁଁ ଓ ମୋର ସମସ୍ତ ଟିମ୍ ପାଇଁ ଏହା ଏକ ଗୌରବର ବିଷୟ ।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ରାଜ୍ୟ ସରକାରଙ୍କ ଖରସ୍ରୋତା ପାନୀୟ ଜଳ ପ୍ରକଳ୍ପ ଏବଂ ଏହା ଯୋଗୁଁ ଭିତରକନିକା ଜୈବ ବିବିଧତା ବିପନ୍ନ ହେବାର ଯେଉଁ ଆଶଙ୍କା ସୃଷ୍ଟି ହୋଇଛି ଏହାକୁ ତୀବ୍ର ବିରୋଧ କରିଛନ୍ତି ସଚେତନ ନାଗରିକ ମଞ୍ଚ ଭୁବନେଶ୍ୱର ପକ୍ଷରୁ।
ସଂଗଠନ ପକ୍ଷରୁ ଏହି ପ୍ରକଳ୍ପକୁ ସରକାରଙ୍କ ଅଦୂରଦର୍ଶୀ ନିଷ୍ପତି ଭାବେ ଅଭିହିତ କରାଯାଇଥିବାବେଳେ ଏହି ପ୍ରକଳ୍ପ କାର୍ଯ୍ୟକାରୀ ହେଲେ ଭିତରକନିକାରେ ଲୁଣା ଏବଂ ମଧୁର ଜଳର ଏକ ବିଶେଷ ସମୀକରଣ ଦ୍ୱାରା ସୃଷ୍ଟି ହୋଇଥିବା ଜୈବ ବିବିଧତା, ମଧୁର ଜଳର ଅଭାବ ହେତୁ ଆଗାମୀ ଦିନରେ ନଷ୍ଠ ହେବାର ଅନେକ ସମ୍ଭାବନା ସୃଷ୍ଟି କରିଛି ।
ତେଣୁ ସରକାର ଏହି ପ୍ରକଳ୍ପକୁ ତୁରନ୍ତ ବନ୍ଦ କରନ୍ତୁ ଏବଂ ଏକ ବିଶେଷଜ୍ଞ କମିଟି ଦ୍ୱାରା ଏହି ପ୍ରକଳ୍ପ କାର୍ଯ୍ୟକାରୀ ହେଲେ ଉକ୍ତ ଅଞ୍ଚଳର ଜୈବ ବିବିଧତା ଉପରେ କି ପ୍ରଭାବ ପଡିବ ତାହା ଅନୁଧ୍ୟାନ କରନ୍ତୁ ।
ଏ ସଂପର୍କରେ ସୂଚନା ଦେଇ କାହ୍ନୁଚରଣ ବେଉରା କହିଛନ୍ତି ଯେ, "ଖରସ୍ରୋତା ବଞ୍ଚିଲେ ଭିତରକନିକା ବଞ୍ଚିବ ।
ଭିତରକନିକା ଯାହା ଭାରତର ଦ୍ୱିତୀୟ ସର୍ବବୃହତ ହେନ୍ତାଳ ବଣ ଭାବେ ପରିଚିତ । ଏହା ବିଭିନ୍ନ ପ୍ରକାର ପଶୁ ପକ୍ଷୀ ଓ ପ୍ରଜାତିଙ୍କ ମାଧ୍ୟମରେ ଏକ ବିବିଧତା ସୃଷ୍ଟି କରିପାରିଛି । ଏହି ହେନ୍ତାଳବଣ ଓଡିଶାକୁ ଅନେକ ମହାବାତ୍ୟାରୁ ରକ୍ଷା କରିଛି ।
ତେବେ ଖରସ୍ରୋତାରୁ ମଧୁର ଜଳକୁ ଅନ୍ୟତ୍ର ସ୍ଥାନାନ୍ତର ହେଉଥିବାରୁ ଏହା ସିଧାସଳଖ ଭିତରକନିକା ଜୈବ ବିବିଧତା ଉପରେ ପ୍ରଭାବ ପକାଇବ ।
ତେଣୁ ସ୍ଥାନୀୟ ଲୋକଙ୍କ ଠାରୁ ଆରମ୍ଭ ବିଭିନ୍ନ ପରିବେଶବିତ ଏବଂ ବୁଦ୍ଧିଜୀବ ଏହାକୁ ବିରୋଧ କରୁଥିବାବେଳେ, ପରିବେଶବିତ ଶ୍ରୀକାନ୍ତ ନାୟକ ଗତ ୨୧ଦିନ ଧରି ଆମରଣ ଅନଶନରେ ଅଛନ୍ତି ।
ଏହି ଅବସରରେ ଅନ୍ୟମାନଙ୍କ ମଧ୍ୟରେ ମଳୟ ତ୍ରିପାଠୀ, ଗିରିଜା ନାୟକ, ଖଗେଶ୍ୱର ବଳ, ରମାକାନ୍ତ ମଣ୍ଡଳ, ସୌମ୍ୟରଞ୍ଜନ ମହାନ୍ତି, ପ୍ରଭାତ ରାଉତରାୟ, ଅରୁଣ ସାମନ୍ତରାୟ ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର, ଅଗଷ୍ଟ ୩୧ (ଲୋକାଲ ୱାୟାର):ଅନୀଳା ଆର୍ଟ ଫାଉଣ୍ଡେସନ, ମଲ୍ଲିକାପୁର, ଯାଜପୁର ପକ୍ଷରୁ ଏକ ଜାତୀୟସ୍ତରର ଡିଜିଟାଲ ପ୍ରଦର୍ଶନୀ "ବ୍ୟାକ୍ସସ୍ପେସ" ଆୟୋଜନ କରି ୟୁଟ୍ୟୁବ ମାଧ୍ୟମରେ ସମଗ୍ର କଳା ପ୍ରେମୀ ଦର୍ଶକଙ୍କୁ ବାଣ୍ଟିଦେଇଛି ।
ଏହି ପ୍ରଦର୍ଶନୀକୁ ଆନୁଷ୍ଠାନିକ ଭାବରେ ମୁଖ୍ୟ ଅତିଥି ରାମକୃଷ୍ଣ ବେଦାଲା ,ସଚିବ ଲଳିତ କଳା ଏକାଡେମୀ ଦିଲ୍ଲୀ , ଉଦଘାଟନ କରି ,ବରିଷ୍ଠ ତଥା ଯୁବ ଶିଳ୍ପୀ ମାନଙ୍କୁ ତାଙ୍କ ନିଜସ୍ୱ କଳାତ୍ମକ ଶୈଳୀର ବାର୍ତ୍ତା ରଖି ଆଗାମୀ ଦିନରେ କଳାର ଉତ୍କର୍ଷତା ଆଶା କରିବା ସହିତ ଓଡ଼ିଶାର କଳା ଓ ଶିଳ୍ପୀ ମାନଙ୍କୁ ଉଚ୍ଚକୋଟୀର ପ୍ରଶଂସା କରିବା ସହିତ, ଓଡ଼ିଶାର ଚିତ୍ର କଳା ବିଶ୍ୱରେ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛି ,ଏହା କେବଳ ସମ୍ଭବ ହୋଇଛି ଓଡ଼ିଶାର କର୍ତ୍ତବ୍ୟରତ ଶିଳ୍ପୀମାନଙ୍କ ପାଇଁ ।
ଓଡ଼ିଶାର କଳା ସଂସ୍କୃତି ସହିତ ସେ ସଦାସର୍ବଦା ଜଡ଼ିତ କହି ଅତିଆନନ୍ଦିତ ଓ ଭାବ ବିଭୋର ହୋଇ ଉଠିଥିଲେ।
ସମ୍ମାନୀତ ଅତିଥିଭାବରେ ଓଡ଼ିଶାର ଖ୍ୟାତିସମ୍ପନ୍ନ ଚିତ୍ର ଶିଳ୍ପୀ ରାମହାରି ଜେନା ଯୋଗଦେଇ ତାଙ୍କ ନିଜସ୍ୱ ମନ୍ତବ୍ୟ ରରେ, ଅନୀଳା ଆର୍ଟ ଫାଉଣ୍ଡେସନର କାର୍ଯ୍ୟକ୍ରମ ଓ ଆଜିକାଲିର ପ୍ରଚଳିତ କଳା,ସଂସ୍କୃତିର ସୁରକ୍ଷା ର ଗୁରୁତ୍ୱ ଓ ମୂଲ୍ୟ ବୋଧ ଉପରେ ଯୁବପିଢି କାର୍ଯ୍ୟକରିବାକୁ ଆହ୍ୱାନ ଦେଇଥିଲେ।
ଏହି ପ୍ରଦର୍ଶନୀରେ ଭାଗ ନେଇଥିବା ସମସ୍ତ ଶିଳ୍ପୀ ମାନଙ୍କୁ ଶୁଭେଚ୍ଛା ଜଣାଇଥିଲେ ।
ଓଡ଼ିଶା ଲଳିତ କଳା ଏକାଡେମୀର ସଚିବ ପଞ୍ଚାନନ ସାମଲ ମୁଖ୍ୟ ବକ୍ତା ଭାବରେ ଯୋଗ ଦେଇ ,ଅନୀଳା ଆର୍ଟ ଫାଉଣ୍ଡେସନର ସମସ୍ତ କର୍ମକର୍ତ୍ତା ଓ ଏହି ପ୍ରଦର୍ଶନୀରେ ଅଂଶଗ୍ରହଣ କରିଥିବା ବରିଷ୍ଠ ତଥା ଯୁବ ଚିତ୍ର ଶିଳ୍ପୀ ମାନଙ୍କୁ କର୍ତ୍ତବ୍ୟ ନିଷ୍ଠା ଓ ତାହାର ସୁଫଳ ଏବଂ ଚିତ୍ର କଳାର ଆଜିକାଲିର ଚାହିଦା ଓ ଏହାର ସୁରକ୍ଷା ଉପରେ ନିଜର କଳାତ୍ମକ ଭାଷାରେ ଶିଳ୍ପୀ ମାନଙ୍କୁ ଖୁବ ଖୋରାକ ଯୋଗାଇଥିଲେ।
ଆଗାମୀ ଦିନପାଇଁ କେମିତି ଜଣେ ଶିଳ୍ପୀ ନିଜକୁ ଜଣେ ଦକ୍ଷ ଶିଳ୍ପୀ ଭାବରେ ଗଢି ତୋଳି ସବୁ ପରିସ୍ଥିତିକୁ ସାମ୍ନା କରିବାକୁ ପ୍ରସ୍ତୁତ ହେବା ଆବଶ୍ୟକ ବୋଲି ଆଶା ରଖିଥିଲେ।
ଏବଂ ଅନୀଳା ଆର୍ଟ ଫାଉଣ୍ଡେସନର ପ୍ରତିଷ୍ଠା ଶିଳ୍ପୀଓ କବି, ଶଶଧର ପତି ଓ ଏହି ପ୍ରଦର୍ଶନୀର ଆୟୋଜକ ଚିତ୍ର ଶିଳ୍ପୀ ଶୁଭଙ୍କର ତରଫଦାର ଙ୍କୁ ଆନ୍ତରିକ ଶୁଭେଚ୍ଛା ଜଣାଇଥିଲେ।
ଅନ୍ତରଜାତୀୟ ଭାସ୍କର୍ଯ୍ୟ ଶିଳ୍ପୀ ଟୁଟୁ ପଟ୍ଟନାୟକ ସମ୍ମାନୀତ ଅତିଥି ଭାବେ ତାଙ୍କର ବାର୍ତ୍ତା ମାଧ୍ୟମରେ ସେ ଶିଳ୍ପୀ ମାନଙ୍କର ଉଜ୍ଜ୍ବଳ ଭବିଷ୍ୟତ ଆଶା କରିଥିଲେ।
ଏହି ପ୍ରଦର୍ଶନୀ ଟି ସେପ୍ଟେମ୍ବର ୨ ଯାଏଁ ଚାଲିବ।
ଭୁବନେଶ୍ୱର, ଅଗଷ୍ଟ ୩୦(ଲୋକାଲ ୱାୟାର): ଜନ୍ମାଷ୍ଟମୀ ଦିନ ମା' ଯୋଗମାୟା ରୂପରେ ଆବିର୍ଭାବ ହୋଇଥାଆନ୍ତି ମା' ଦୁର୍ଗା ।
ଏହି କାରଣରୁ ଜନ୍ମାଷ୍ଟମୀରେ ଦୁର୍ଗା ମା'ଙ୍କ ମୂର୍ତ୍ତି ପାଇଁ ମାଟି ଅନୁକୂଳ ହୋଇଥାଏ ।
କରୋନା ପାଇଁ ଦୁଇ ବର୍ଷ ହେଲା ମା'ଙ୍କ ମାଟି ଅନୁକୂଳ ନିରାଡ଼ମ୍ବରରେ ପାଳନ କରାଯାଉଛି ।
ଆଜି ଜନ୍ମାଷ୍ଟମୀରେ ହେଉଥିବା ମାଟି ଅନୁକୂଳ ପର୍ବ ବି ନିରାଡ଼ମ୍ବର ଥିଲା । ରାସ୍ତାରେ ନଥିଲା ରୋଷଣୀ କି ଶଙ୍ଖ ଓ ଘଣ୍ଟ ଶବ୍ଦ ।
ବିଭିନ୍ନ ନଦୀ ପଠାରୁ ଜନ୍ମାଷ୍ଟମୀ ଦିନ ମା'ଙ୍କ ଲାଗି ମାଟି ଅନୁକୂଳ ହୋଇଥିଲା । ମାତ୍ର ହାତଗଣତି ଲୋକ ବ୍ରାହ୍ମଣ, ବାରିକ ଓ କମିଟି ସଭାପତିଙ୍କ ସହ କର୍ମକର୍ତ୍ତା ଥିଲେ ।
ଧୂପ ଓ ଝୁଣାର ସୁଗନ୍ଧରେ ନଦୀପଠା ସୁଗନ୍ଧିତ ହୋଇ ଉଠୁଥିଲା । ପୁରୁଣା ଷ୍ଟେଦନ୍ ବଜାର ଦୁର୍ଗା ପୂଜା ସମିତି ପକ୍ଷରୁ ଦୟାନଦୀ କୂଳରୁ ମାଟି ଅନୁକୂଳ ହୋଇ ପୂଜା କରାଯାଇଥିଲା ।
ଏହି କମିଟି ପକ୍ଷରୁ ୪ଜଣ ବ୍ରାହ୍ମଣ ଓ ୪ଜଣ କର୍ମକର୍ତ୍ତାଙ୍କୁ ନେଇ ମା'ଙ୍କ ସମସ୍ତ ବିଧି ସମାପନ ହୋଇଥିଲା ।
କାର୍ଯ୍ୟକ୍ରମରେ କମିଟି ସମ୍ପାଦକ ଦୀପକ କୁମାର ଜେନା, ରାଧିକା ଚମ୍ପତି, ବିମଳ ପଟ୍ଟନାୟକ ପ୍ରମୁଖ ଉପସ୍ଥିତ ଥିଲେ ।
ଜନ୍ମାଷ୍ଟମୀ ତିଥିରେ ପ୍ରତିବର୍ଷ ଡୁମୁଡୁମା ଦୁର୍ଗାପୂଜା କମିଟି କର୍ମକର୍ତ୍ତାମାନେ ମାଟି ଅନୁକୂଳ ପାଇଁ ଜୋରଦାର ପ୍ରସ୍ତୁତି କରିଥାଆନ୍ତି ।
କରୋନା ପାଇଁ ସରକାରୀ ଗାଇଡ୍ ଲାଇନ୍ ଅନୁସାରେ କମ୍ ଲୋକରେ ମାଟି ଅନୁକୂଳ କରାଯାଇଥିଲା ।
କୁଆଖାଇ ନଦୀ ପଠାରେ କର୍ମକର୍ତ୍ତା ବ୍ରାହ୍ମଣ ମାନେ ଉପସ୍ଥିତ ରହି ପୂଜାର୍ଚ୍ଚନା କରି ମା'ଙ୍କ ମୂର୍ତ୍ତି ତିଆରି କରିବା ପାଇଁ ମାଟି ଆଣିଥିଲେ ।
ବମିଖାଲ ଦୁର୍ଗାପୂଜା କମିଟି ପକ୍ଷରୁ ମା'ଙ୍କ ଲାଗି କୁଆଖାଇ ନଦୀପଠାରୁ ମାଟି ଅନୁକୂଳ କରାଯାଇଥିଲା ।
ସରକାରଙ୍କ କରୋନା କଟକଣା ଲାଗି ନିରାଡ଼ମ୍ବରରେ ମାଟି ଅନୁକୂଳ ସହିତ ବିଧି ରକ୍ଷା ପାଇଁ ପୂଜା କରାଯିବ ବୋଲି କମିଟି କର୍ମକର୍ତ୍ତା ପ୍ରକାଶ କରିଥିଲେ ।
ସହିଦନଗର ଦୁର୍ଗା ପୂଜା ସମିତି ପ୍ରତିବର୍ଷ ଭଳି ଏଥର ମଧ୍ୟ ମା'ଙ୍କ ମାଟି ଅନୁକୂଳ କରାଯାଇଥିଲା ।
କୁଆଖାଇ ନଦୀକୂଳରେ ପୂଜା କରାଯାଇ ମାଟି ଦୁର୍ଗା ପୂଜା ସମିତିର ମଣ୍ଡପ ଗୃହରେ ରଖା ଯାଇଥିଲା ।
ସମିତିର ସଭାପତି ନେତୃତ୍ୱରେ ଓ ପ୍ରଶାସନର ନିଷ୍ପତି ଅନୁସାରେ ୪ଜଣ ବିନା ଆଡ଼ମ୍ବରରେ ଏହି ଶୁଭ ଭାର୍ଯ୍ୟ ସମାପନ କରିଥିଲେ ।
ମା'ଙ୍କର ଅନ୍ୟ ସମସ୍ତ କାର୍ଯ୍ୟ ମଧ୍ୟ ସରକାରଙ୍କ ନିୟମକୁ ଧ୍ୟାନରେ ରଖି ପାଳନ କରାଯିବ ବୋଲି କମିଟି ପକ୍ଷରୁ କୁହାଯାଇଥିଲା ।
ଆଜିର କାର୍ଯ୍ୟକ୍ରମରେ ଗିରିଶ ପ୍ରସାଦ ରଥ, ଅଚୁ୍ୟତ ବେହେରା, ଆର୍ତ୍ତବନ୍ଧୁ ପରିଡା ଓ ଅନ୍ୟମାନେ ପୂଜାର୍ଚ୍ଚନା ପରେ ମଣ୍ଡପକୁ ଫେରିଥିଲେ ।
ଶହୀଦ ନଗର ଦୁର୍ଗାପୂଜା ସମିତି ସମ୍ପାଦକ ନାରାୟଣ ମହାପାତ୍ର ଏହାର ଦାୟିତ୍ୱ ନେଇଥିଲେ ।
ଭୁବନେଶ୍ୱର, ଅଗଷ୍ଟ ୩୦(ଲୋକାଲ ୱାୟାର): ଅନନ୍ତ ମହାପାତ୍ର(ଅଭିନୟ ଓ ନିଦେ୍ର୍ଦଶନା)ଙ୍କୁ ୨୦୧୯ ବର୍ଷ ପାଇଁ କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ, ଓଡ଼ିଶୀ ନୃତ୍ୟ ଶିଳ୍ପୀ ପଦ୍ମଶ୍ରୀ କୁମକୁମ୍ ମହାନ୍ତିଙ୍କୁ ୨୦୨୦ ବର୍ଷ ପାଇଁ କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନରେ ଆଜି ସମ୍ମାନିତ କରାଯାଇଛି ।
କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ, ସୁନନ୍ଦା ଓ ସାରଦା ସମ୍ମାନ ଏବଂ ଏକାଡେମୀ ପୁରସ୍କାର ପ୍ରଦାନ ଉତ୍ସବ ରବୀନ୍ଦ୍ର ମଣ୍ଡପ ପରିସରରେ ଅନୁଷ୍ଠିତ ହୋଇଯାଇଛି ।
ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ ଏବଂ ଓଡ଼ିଶା ସଙ୍ଗୀତ ନାଟକ ଏକାଡେମୀ ଦ୍ୱାରା ଆୟୋଜିତ ୨୦୧୯ ଓ ୨୦୨୦ ବର୍ଷର ଏହି ସମ୍ମାନ ପ୍ରଦାନ ଉତ୍ସବରେ ୩୪ ଜଣ କଳାକାରଙ୍କୁ ସମ୍ମାନିତ କରାଯାଇଥିଲା ।
ତା'ସହିତ ୫ଲକ୍ଷ ଟଙ୍କାର ଅର୍ଥରାଶି, ଅଙ୍ଗବସ୍ତ୍ର, ପ୍ରଶସ୍ତିପତ୍ର ଓ ବୃକ୍ଷଚାରା ପ୍ରଦାନ କରାଯାଇଥିଲା ।
ଏହି ସମ୍ମାନ ସମାରୋହରେ ବିଶିଷ୍ଟ ଅତିଥି ଭାବେ ପର୍ଯ୍ୟଟନ ଓ ଓଡ଼ିଆ,ଭାଷା ସାହିତ୍ୟ ଓ ସଂସ୍କୃତି ବିଭାଗ ମନ୍ତ୍ରୀ ଜ୍ୟୋତିପ୍ରକାଶ ପାଣିଗ୍ରାହୀ ଯୋଗଦେଇଥିଲେ ।
ମନ୍ତ୍ରୀ ଶ୍ରୀ ପାଣିଗ୍ରାହୀ କହିଥିଲେ, ଲୋକକଳା ଉପରେ ଏକ ବ୍ଲୁ ପ୍ରିଣ୍ଟ ନିର୍ମାଣ ହେଉଛି ।
ଯେଉଁଥିରେ ଲୋକକଳାକୁ ବଞ୍ଚାଇବା ଲାଗି ଅନେକ ଯୋଜନା କରାଯିବ । ଆଗାମୀ ଦିନରେ ଚାରୋଟି ଏକାଡେମୀକୁ ନେଇ କ୍ୟାଲେଣ୍ଡର କରାଯିବ ।
ଯେଉଁଥିରେ ଗୋଟିଏ ତାରିଖ ସ୍ଥିର କରାଯିବ, ଯେଉଁଥିରେ ଏହି କାର୍ଯ୍ୟକ୍ରମ କରାଯିବ ।
ଶିଳ୍ପ ଓ ଅଣୁ କ୍ଷୁଦ୍ର ମଧ୍ୟମ ଉଦ୍ୟୋଗ ବିଭାଗ ମନ୍ତ୍ରୀ କ୍ୟାପଟେନ୍ ଦିବ୍ୟଶଙ୍କର ମିଶ୍ର କହିଥିଲେ, ଏଠି ସମ୍ମାନିତ ହେଉଥିବା କଳାକାର ମାନେ ନିଜର ସାଧନା ଓ ଜଗନ୍ନାଥଙ୍କ ଆଶୀର୍ବାଦ ଯୋଗୁ ଏଠାରେ ପହଞ୍ଚି ପାରିଛନ୍ତି ।
ପୁରସ୍କାର ବିତରଣ ଉତ୍ସବରେ ଓଡ଼ିଆ, ଭାଷା, ସାହିତ୍ୟ ଓ ସଂସ୍କୃତି କମିଶନର ତଥା ବିଭାଗ ଶାସନ ସଚିବ ଡ.ସୁରେଶ ଚନ୍ଦ୍ର ଦଳାଇ, ଅତିରିକ୍ତ ଶାସନ ସଚିବ ରଞ୍ଜନ କୁମାର ଦାସ, ଏକାଡେମୀ ସଭାପତି ପଦ୍ମଶ୍ରୀ ଅରୁଣା ମହାନ୍ତି, ଉପସଭାପତି ମନ୍ମଥ କୁମାର ଶତପଥୀ ଓ ସଚିବ ପ୍ରବୋଧ ରଥ ଉପସ୍ଥିତ ଥିଲେ ।
କାର୍ଯ୍ୟକ୍ରମ ଆରମ୍ଭରୁ ଭବାନୀପାଟଣାର ପ୍ରତିଭା ଅନୁଷ୍ଠାନର ବଜାଶାଲ ଓ ସୋନପୁର ରୁମକୁଝୁମାର ସାଂସ୍କୃତିକ କାର୍ଯ୍ୟକ୍ରମ ଗଞ୍ଜାମର ରବିନ୍ଦ୍ର ମହାନ୍ତି ଓ ସାଥୀଙ୍କ ଘଣ୍ଟାବାଦ୍ୟ, ରାଜେନ୍ଦ୍ର ସାଥୀଙ୍କ ଶଙ୍ଖବାଦ ପରିବେଷଣ କରାଯାଇଥିଲା ।
-ନବକିଶୋର ଆଚାର୍ଯ୍ୟ (ଅଭିନୟ)
-ମମତା ମହାନ୍ତି(ଅଭିନୟ)
- ସୁଧାକର ନନ୍ଦ(ନାଟ୍ୟ ରଚନା)
- ହରିହର ମିଶ (ନିଦେ୍ର୍ଦଶନା)
- ପ୍ରଭାସ ଚନ୍ଦ୍ର ମିଶ୍ର(ମଞ୍ଚକଳା)
- ରାଧାଶ୍ୟାମ ସାହୁଶର୍ମା ( ଲୋକସଙ୍ଗୀତ)
- ଶଙ୍କର ପ୍ରଧାନ(ଲୋକବାଦ୍ୟ)
- କାଳୁଚରଣ ସାହୁ(ଲୋକ ନୃତ୍ୟ)
-କର୍ଣ୍ଣ ଗୌଡ(ଲୋକନାଟ୍ୟ)
- ଜଗନ୍ନାଥ କୁଅଁର (ଯନ୍ତ୍ର ସଙ୍ଗୀତ ମର୍ଦ୍ଦଳ)
-କୈଳାସ ଚନ୍ଦ୍ର ପାତ୍ର(ଯନ୍ତ୍ର ସଙ୍ଗୀତ ବେହେଲା)
-ରତିକାନ୍ତ ମହାପାତ୍ର(ଓଡ଼ିଶୀ ନୃତ୍ୟ )
- ତାନସେନ୍ ସିଂହ(ସୁଗମ ସଙ୍ଗୀତ)
- ଚନ୍ଦ୍ରମଣୀ ଲେଙ୍କା(ଓଡ଼ିଶୀ କଣ୍ଠ ସଙ୍ଗୀତ)
-ଡ. ରଘୁନାଥ ସାହୁ, ସୁନନ୍ଦା ସମ୍ମାନ(ହିନ୍ଦୁସ୍ଥାନୀ କଣ୍ଠ ସଙ୍ଗୀତ)
- ବିନୋଦ କୁମାର ପଶାୟତ, ସାରଦା ପ୍ରସନ୍ନ ସମ୍ମାନ (ଗୀତିକବିତା)
-ସୁଶୀଳା ନାୟାର(ଅଭିନୟ)
-ବିଜୟ କୁମାର ପଟ୍ଟନାୟକ(ଅଭିନୟ)
- ଭାସ୍କର ଚନ୍ଦ୍ର ମହାପାତ୍ର(ନାଟ୍ୟ ରଚନା)
- ସୁବୋଧ ପଟ୍ଟନାୟକ(ନିଦେ୍ର୍ଦଶନା)
- ପ୍ରଭାତ ମହାରଣା(ମଞ୍ଚକଳା)
- ନବୀନ କିଶୋର କହଁର(ଲୋକସଙ୍ଗୀତ)
-କିଶୋର ଚନ୍ଦ୍ର ପ୍ରଧାନ(ଲୋକବାଦ୍ୟ)
-ନାରାୟଣ ମହାରଣା(ଲୋକନୃତ୍ୟ)
-ନିର୍ମଳ ଚନ୍ଦ୍ର ରାଉତ(ଲୋକନାଟ୍ୟ)
-ଶରତ କୁମାର ପାଣି(ଯନ୍ତ୍ରୀ ସଙ୍ଗୀତ ତବଲା)
- ନିତ୍ୟାନନ୍ଦ ମହାପାତ୍ର( ଯନ୍ତ୍ର ସଙ୍ଗୀତ ବଂଶୀ)
-ଗଜେନ୍ଦ୍ର ପଣ୍ଡା(ଓଡ଼ିଶୀ ନୃତ୍ୟ)
- ରଘୁନାଥ ପାତ୍ର (ଓଡ଼ିଶୀ କଣ୍ଠ ସଙ୍ଗୀତ)
- ବିଭୁଧେନ୍ଦ୍ର ଦାସ(ସୁଗମ ସଙ୍ଗୀତ)
- ବନ୍ଦିତା ରାୟ, ସୁନନ୍ଦା ସମ୍ମାନ (ହିନ୍ଦୁସ୍ଥାନୀ କଣ୍ଠ ସଙ୍ଗୀତ)
- ଅଲେଖ ଚନ୍ଦ୍ର ପଢ଼ିହାରୀ, ସାରଦା ପ୍ରସନ୍ନ ସମ୍ମାନ (ଗୀତିକବିତା)
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
